राशन वितरण में अनियमितता को लेकर राशन दुकानों को निरस्त करने की कार्रवाई लगातार जारी है। बीते डेढ़ साल में खाद्य विभाग द्वारा 20 दुकानों को निरस्त किया गया है। जिले में 408 राशन दुकान है, इनमें से करीब 70 प्रतिशत दुकानों पर कांग्रेस व भाजपा समर्थक व कार्यकर्ताओं का कब्जा है। वहीं निलंबित दुकानों में ज्यादातर भाजपा समर्थकों की है। जानकारी के अनुसार निलंबित बहिंगा, लोलेसरा, तिरियाभाट, संबलपुर, कामता, केशडबरी, भेड़नी राशन दुकान भाजपा एवं तेंदूभाठा, पद्मी की दुकान कांग्रेस समर्थक द्वारा संचालित की जा रही थी।